ועדת החוקה, חוק ומשפט, כנסת 23, פרוטוקול מספר 208, 2021-03-15 11:30

יעקב אשר: שלום.

יעקב אשר: בוקר טוב לכולם.

יעקב אשר: אני פותח את ישיבת הוועדה.

יעקב אשר: על סדר-היום כרגע: רוויזיה להצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 7) (בידוד בפיקוח טכנולוגי של אדם שנכנס לישראל).

יעקב אשר: אני אסביר את הרוויזיה.

יעקב אשר: זו רוויזיה שאני ביקשתי.

יעקב אשר: אנחנו דנו בחוק באריכות כפי שנדרש ובעצם החוק אושר בוועדה.

יעקב אשר: אני ביקשתי לעשות רוויזיה כי אמרתי שאולי יהיו התאמות נוספות שיצטרכו, ואכן חכם עדיף מנביא, מה שנקרא, לפי בקשת משרד הבריאות ובהתייעצות שלנו ביחד.

יעקב אשר: אם אתם זוכרים, אני הערתי במהלך החוק שיש פה הרבה דברים טכניים, יש פה בעצם ערבוב של שני נושאים: נושא רפואי, שמטרתו הוא לעצור את המוטציות; הנושא השני הוא הטכנולוגי, וכמובן הטכני אל מול האזרח.

יעקב אשר: לא רצינו ולא רוצים גם עכשיו שהאזרחים יעמדו רק מול חברה, אלא שתהיה אחריות של המדינה גם על הדברים הטכניים.

יעקב אשר: בהצעת החוק, מאחר שהכול נופל על משרד הבריאות, אז באמת בכמה סעיפים טכניים לחלוטין, לא רפואיים – רפואיים, כמובן, הם באחריות משרד הבריאות, שר הבריאות או מנהל כהגדרתו בחוק – אבל כל הדברים הטכניים בהצעת החוק הממשלתית גם נפלו, מה שנקרא, על משרד הבריאות.

יעקב אשר: ובשיחות שהיו לי גם עם מנכ"ל משרד הבריאות, גם עם ד"ר שלמון, וגם היום עם סגן השר יואב קיש, ביקשו ממשרד הבריאות, ובצדק, כי אני די לגלגתי קצת על זה שמשרד הבריאות הפך להיות הטכנוקרט של המדינה – ולכן אנחנו נשנה היום במעט כמה סעיפים.

יעקב אשר: ואני מבקש באמת מיואב שיסביר.

יעקב אשר: אני יכול לנסות גם להסביר אבל, יואב קיש, יש לך 80 שניות להסביר כדי שתוכל לרוץ לחזרה לבחירות.

יעקב אשר: אני בינתיים מפסיד קולות, מדמם קולות כל רגע שאני פה.

יעקב אשר: בבקשה, יואב.

יואב קיש: קודם כול, אתה צודק.

יואב קיש: אין לי הרבה מה להוסיף על הדברים שלך.

יואב קיש: אתה מאוד דייקת.

יואב קיש: משרד הבריאות ממש לא רוצה להיות – איך אמרת?

יואב קיש: – הטכנוקרט של המדינה באירוע הזה.

יואב קיש: אנחנו בחקיקה שנעשתה מאוד מהר ואכן בצדק מסיבות ברורות.

יואב קיש: והנושא הזה של חלוקת סמכויות בתוך הממשלה היה מאוד מורכב.

יואב קיש: משרד הבריאות באחריות הקולקטיבית שלו הרים את הכפפה וזז קדימה.

יואב קיש: אבל לא נראה לנו הגיוני שבחוק סעיפים לא מהותיים לבריאות, כמו שאמרת, יוגדרו על ידי שר הבריאות או המנהל, אלא דווקא לאפשר שם לממשלה גמישות מסוימת ולומר כדיפולט, אולי זה נכון שבהתחלה שר הבריאות או המנהל, אבל הממשלה יכולה בהחלטתה להעביר סמכות זו למשרד אחר שעוסק בעניין.

יעקב אשר: ובלבד שזה יהיה משרד ממשלתי ולא חברה פרטית?

יואב קיש: נכון.

יואב קיש: ברור.

יואב קיש: כי זה מסמכות ממשלתית ולא סמכות החברה.

יואב קיש: הגדרנו אותה יפה מאוד.

יואב קיש: ובכל ההגדרות שלה כבר אנחנו לא נוגעים.

יעקב אשר: מאה אחוז.

יואב קיש: אני אגיד משפט אחרון ובזה אני אסיים.

יואב קיש: ובאמת להמשך של הנוסחים יש את טליה שמכירה את כל הנושא היטב.

יואב קיש: למשל, ועדת החריגים זה ברור שזה משרד הבריאות ולא יצא ממשרד הבריאות.

יואב קיש: אנחנו לא מחפשים שם החלפה.

יואב קיש: אבל, כמו שאמרת, היושב-ראש, כל הנושאים התפעוליים שכן דורשים עדיין משרד ממשלתי לא בהכרח מן הראוי ונכון שזה יהיה משרד הבריאות.

יואב קיש: ואת הגמישות הזו בחוק אנחנו מבקשים.

יואב קיש: זהו, עד כאן.

יואב קיש: תודה רבה לך, אדוני היושב-ראש.

יעקב אשר: תודה רבה לך.

יעקב אשר: ורוץ לעבודה.

יעקב אשר: ואני מקווה שלפחות – אני לא יודע איזו ממשלה תהיה – אבל לפחות שתהיה יציבות בארבע השנים הקרובות.

יואב קיש: בעזרת השם, בעזרת השם.

יעקב אשר: אני מבקש את זה בשם כולם.

יעקב אשר: טוב.

יעקב אשר: אם כך, אנחנו נצביע כרגע על הרוויזיה.

גור בליי: לפתוח.

יעקב אשר: כדי לפתוח את הרוויזיה.

יעקב אשר: מי בעד פתיחת הסעיף לדיון?

גור בליי: את הצעת החוק, כן.

יעקב אשר: אוקיי.

יעקב אשר: מי בעד ירים את ידו?

אסף פרידמן: פה אחד.

אסף פרידמן: אושרה.

יעקב אשר: פה אחד.

יעקב אשר: הפה שאסר הוא הפה שהתיר.

יעקב אשר: אם כך, אני מבקש לפתוח את הדיון, ומבקש את טליה.

יעקב אשר: אתה רוצה קודם אתה להגיד כמה מילים?

גור בליי: לא.

גור בליי: קודם טליה.

יעקב אשר: טליה, תמקדי אותנו בתיקונים המאוד נקודתיים.

יעקב אשר: הבנתי שעל הדרך היה לכם גם עוד איזה תיקון.

יעקב אשר: נעבור אותם מהר-מהר ונקבל את החלטות שלנו.

יעקב אשר: בבקשה, טליה.

טליה אגמון: תודה רבה, הוועדה.

טליה אגמון: אני עורכת הדין טליה אגמון ממשרד הבריאות.

טליה אגמון: בעצם התיקונים שמוצעים הם לאורך החוק, במקומות שבהם מופיע "שר הבריאות" או "משרד הבריאות" או "המנהל", שזה לפי החוק מנכ"ל משרד הבריאות או מישהו שהוא הסמיך, ושלא מדובר בסמכות שהיא באמת בריאותית נטו, תתווסף אפשרות לשר אחר שהסמיכה הממשלה לעניין זה או משרד ממשלתי אחר שהסמיכה הממשלה לעניין זה או שקבעה, זה איפה שמופיע "מנהל", מנהל הכללי של משרד ממשלתי אחר שקבעה הממשלה לעניין זה.

טליה אגמון: זה מופיע בטיוטה שלי לגבי הצעת החוק, בתיקון של הגדרה של אמצעי פיקוח טכנולוגי.

טליה אגמון: בהמשך, בסעיפים - - -

גור בליי: צריך להקריא אותם.

טליה אגמון: אתם רוצים שאני ממש אגיד כל פעם באיזה סעיף ומה התיקון או שיש בפניכם את הנוסח?

גור בליי: לא.

גור בליי: אנחנו נקריא את זה, כי יש את הנוסח.

טליה אגמון: אני אעשה מה שתאמרו לי.

גור בליי: אולי רק תגידי באילו דברים לא, באילו דברים כן, מבחינת הקווים הכלליים.

טליה אגמון: יפה.

טליה אגמון: אז בעיקר מה שנשאר באמת בתוך משרד הבריאות הוא ההשגה לגבי מי שרוצה לשהות בבידוד שלא בפיקוח טכנולוגי או בתנאים מקלים כלשהם.

טליה אגמון: זה נשאר אצל המנהל שהוא מטעם משרד הבריאות.

יעקב אשר: ברור.

טליה אגמון: הטעמים הם בריאותיים או הומניטריים חריגים.

טליה אגמון: קביעת התנאים לזה והחלטות נשארות במשרד הבריאות.

טליה אגמון: שוב פעם, בכל המקומות האחרים נשאר משרד הבריאות אבל נוסף מישהו אחר.

טליה אגמון: בעוד מקום אחד יש רק משרד הבריאות, שזה התיאום בין משרד הבריאות לחברה המפעילה לעניין חלונות היציאה מבידוד, מכיוון שמי שנותן את האישור לצאת מבידוד הוא משרד הבריאות.

יעקב אשר: כן.

יעקב אשר: ברור.

טליה אגמון: אז זה יישאר באמת גם רק משרד הבריאות.

טליה אגמון: ואם אני לא טועה, בכל המקומות האחרים תהיה אפשרות לממשלה להסמיך משרד ממשלתי אחר או שר אחר או מנכ"ל משרד ממשלתי אחר לקבל את ההחלטות ולתת את ההוראות ולעשות את הפיקוח על החברה וכו'.

יעקב אשר: אוקיי.

טליה אגמון: ביחס להתקשרות עם החברה, מלכתחילה כתוב שהמדינה תתקשר, ולכן שם לא נדרש שינוי מיוחד.

טליה אגמון: אבל כן נדרש שינוי, למשל, במי צריך לעשות את הבקרה על החברה.

טליה אגמון: אז גם שם זה יהיה שר הבריאות או גורם אחר שיסמיכו.

יעקב אשר: אוקיי.

יעקב אשר: עוד שאלה קטנה מהדיון הקודם לגבי הנושא שדיברנו, בהנחה שלא יהיו מספיק צמידים ויש את היישומון הזה של המשטרה, שהוא טוב רק לבעלי מכשירים שאינם חכמים, זאת אומרת, אנשים חכמים עם מכשירים לא חכמים - - -

גור בליי: לא.

גור בליי: להיפך.

גור בליי: הוא טוב רק למי שהמכשיר שלו הוא חכם.

יעקב אשר: אמרתי שאנשים הם חכמים.

יעקב אשר: המכשיר שלהם הוא לא חכם, אדוני היועץ המשפטי.

יעקב אשר: לזה התכוונתי.

יעקב אשר: אז דיברנו על הנושא הזה שהמדינה או משרד הבריאות או מי שזה לא יהיה, שיוסמך, לא ירכשו אולי ישכירו, אלא ייתנו גם מענה לזה, לתת לאותם אנשים מכשירים שהם יהיו מכשירים רק לנושא הזה בלבד.

טליה אגמון: נעלמתם?

יעקב אשר: לא.

יעקב אשר: לא נעלמנו.

יעקב אשר: אני מחכה לדעת רק אם העניין הזה התקדם.

טליה אגמון: אוקיי.

טליה אגמון: אז מכלול תעופה במשל"ט של משרד הבריאות בוחנים כל מיני פתרונות שייתנו מענה גם לאנשים עם טלפונים כשרים ושומרי שבת.

טליה אגמון: יש נציגים שלהם, הם יוכלו לעדכן.

יעקב אשר: לא רק זה.

יעקב אשר: יש גם אנשים שאין להם טלפונים חכמים ולא שומרי שבת.

טליה אגמון: זה בסוף לאו דווקא השכרה של טלפונים, אבל כל מיני פתרונות אחרים שיכולים לתת מענה גם לטלפונים כשרים.

טליה אגמון: אם אתם רוצים לשמוע פרטים, אני אבקש לתת למישהו - - -

יעקב אשר: לא, לא.

יעקב אשר: פרטים אני לא צריך.

יעקב אשר: טליה, ובלבד שאני רוצה שייאמר על ידך לפרוטוקול שכמו שדיברנו, ויש סעיף שמדבר על זה, שחייב להיות מגוון - - -

גור בליי: מכלול.

יעקב אשר: מכלול של פתרונות שנותן פתרונות לכל האוכלוסייה.

טליה אגמון: נכון.

טליה אגמון: בדיוק.

יעקב אשר: אגב, אלה שיש להם מכשירים טיפשיים, נקרא לזה כך, הם לא רק חרדים.

טליה אגמון: נכון.

טליה אגמון: נכון.

טליה אגמון: זה נאמר.

טליה אגמון: מעבר לזה שאני אומר את זה לפרוטוקול, זה כתוב במפורש בחוק המוצע - -

יעקב אשר: אוקיי.

יעקב אשר: תודה.

טליה אגמון: - - שהאמצעים הטכנולוגיים שייבחרו, בלבד שבאמת מכלול האמצעים שהמדינה תעמיד לעניין הזה מתאים לכלל האוכלוסייה.

יעקב אשר: כדי שלא ליצור אפליה.

טליה אגמון: ואנחנו לא נוכל לעשות את זה אחרת, כי זה כתוב בחוק במפורש.

יעקב אשר: מאה אחוז.

יעקב אשר: תודה רבה לך.

יעקב אשר: תעקבי איתנו רק על התיקונים.

יעקב אשר: אני מבקש מהיועץ המשפטי - - -

גור בליי: משרד המשפטים.

יעקב אשר: מישהו ממשרד המשפטים פה?

יעקב אשר: יש להם משהו להגיד בעניין?

קריאה: יש את גבי פיסמן.

יעקב אשר: גבי, מה שלומך?

גבי פיסמן: בוקר טוב, אדוני.

גבי פיסמן: מה שלומך?

יעקב אשר: את באמצע קרצוף הבית לפסח, אני מבין?

גור בליי: אני במשרד.

יעקב אשר: אה, אוקיי.

יעקב אשר: חשבתי לרגע.

יעקב אשר: עמדתכם לגבי השינויים?

גור בליי: ביחס למרבית הסעיפים, התיקון הזה מקובל.

גור בליי: יש לנו כן קושי ביחס לתיקון המוצע שנוגע לסמכות המנהל ביחס לקביעת מקום הבידוד בהמשך של הסעיפים של השימוש בכוח.

גור בליי: כרגע הנוסח לא מולי, אז אני לא יכולה להצביע על הסעיף.

יעקב אשר: אז תכף היועץ המשפטי יקרא אותו.

קריאה: סעיף 22כט.

גור בליי: כן.

גור בליי: האמת שגם אנחנו סימנו את 22כט, שזה בינינו.

גור בליי: המקום שבו כתוב שהמנהל רשאי - - -

יעקב אשר: רגע, רגע.

יעקב אשר: נגיע לזה.

יעקב אשר: בואו נגיע לזה שנייה.

יעקב אשר: למעט הסעיף הזה, יש הסכמה שלכם לעניין, נכון?

גבי פיסמן: למעט הסעיף הזה, התיקונים מקובלים בהחלט.

גבי פיסמן: כן.

יעקב אשר: אוקיי.

יעקב אשר: אז אם כך, אדוני היועץ המשפטי, בוא, תעבור עכשיו על כל התיקונים שאנחנו מתקנים כרגע בחוק.

יעקב אשר: תשאיר לסוף את 22כט - -

גור בליי: הוא ממילא בסוף.

יעקב אשר: - - את הסעיף הזה שהוא נמצא ממילא בסוף, ואז נדון עליו ונראה מה עוד צריך לתקן אותו ושלום על ישראל.

גור בליי: רק לפני זה.

גור בליי: ידוע כבר איזה משרד זה יהיה?

גור בליי: כלומר, רק שתי שאלות מקדימות.

גור בליי: אחת, אם יודעים, יש איזשהו כיוון לגבי איזה משרד זה יהיה?

יעקב אשר: התשובה היא לא.

גור בליי: אני מניח כך.

גור בליי: אבל, שתיים, לטליה, האם הכוונה היא שבכל מקרה בכל המקומות זה יהיה אותו משרד ואותו מנכ"ל או שיתחילו לבזר את זה בין משרדים שונים ומנכ"לים שונים?

גור בליי: כלומר, לכשיחליטו.

טליה אגמון: האמירה שאנחנו עוד לא יודעים היא נכונה כתשובה לשתי השאלות שלך.

טליה אגמון: אני חושבת שיכול להיות שזה לא בהכרח כל הדברים יהיו תחת אותו משרד, אבל ההיגיון אומר שאולי לפזר את בין יותר מדי משרדים זה לא רעיון טוב.

טליה אגמון: אבל זאת כבר שאלה יישומית ולא משפטית.

טליה אגמון: אני לא יכולה לומר כרגע שאנחנו יודעים על איזה משרד זה יוטל, אם בכלל.

יעקב אשר: אז אני אומר.

טליה אגמון: ואם זה יהיה בהכרח לכל אורך המשימות אותו המשרד או שייתכן שהמשימות יפזרו.

טליה אגמון: אני לא יודעת.

יעקב אשר: אז אני אומר, לפחות לפרוטוקול, כי, אני לא יודע, בחקיקה אנחנו לא יכולים לקבוע את זה.

יעקב אשר: אבל לפחות לפרוטוקול, אני חושב שזה צריך להיות – תראי, יש כרגע שני גופים שהם שחקנים עיקריים פה.

יעקב אשר: גוף אחד הוא משרד הבריאות.

יעקב אשר: גוף שני הוא המשרד לביטחון הפנים.

יעקב אשר: לכל אחד יש את החלקים שלו.

יעקב אשר: אני חושב שמעבר למשרדים הללו יכול להיות, העזרה בטכני, בעוד גוף אחד ותו לא - - -.

יעקב אשר: השאלה היא אם להכניס את זה בתוך חקיקה, אדוני היועץ המשפטי, אני חושב שזה לא נכון לקבוע להם.

יעקב אשר: אבל אני חושב שזה מה שצריך להיות וזו צריכה להיות החלטת הממשלה.

יעקב אשר: אתה רוצה שהוא יגיע אלינו לאחר הממשלה?

יעקב אשר: צריך להגיע אלינו?

יעקב אשר: זה לא תקנות, נכון?

גור בליי: לא מגיע אלינו.

גור בליי: לא.

גור בליי: זה בסמכות הממשלה.

יעקב אשר: אוקיי.

יעקב אשר: אז אני אומר את זה לפרוטוקול.

יעקב אשר: זאת כוונתנו.

יעקב אשר: אני חושב שגם הממשלה לא תפזר את זה לכמה מקומות.

יעקב אשר: זה נראה לי מצחיק.

יעקב אשר: אבל אני לא מצפה שטליה תוכל לתת לנו, מה שנקרא, תשובה לעניין הזה.

יעקב אשר: אוקיי, בואו נעבור עכשיו מהתחלה עד הסוף, אותם סעיפים.

יעקב אשר: אני רק מבקש בקצרה, כי אנשים פה ממוקדים.

יעקב אשר: אנחנו הרבה אנשים, אבל ממוקדים כולם.

גור בליי: אני אציג גם את התיקונים בהתאם לבקשה של הממשלה להוסיף את השרים.

גור בליי: וגם אעבור במהירות על כמה מהתיקונים בהקשרים הנוספים שעשינו לידיעת - - -

יעקב אשר: הנוסחיים שהסמכנו אתכם.

גור בליי: כן.

גור בליי: לא, יש כל מיני דברים קטנים שאני לא אציג.

גור בליי: את הדברים היותר משמעותיים, הרגישים, אני רוצה להציג.

יעקב אשר: אם זה יהיה מהר, אתה תוכל להציג את הכול.

גור בליי: קודם כול, השינוי הראשון הוא לגבי הגדרה של אמצעי פיקוח טכנולוגי: "אמצעי טכנולוגי, לרבות יישומון, שאישר שר הבריאות".

גור בליי: והממשלה מבקשת להוסיף: "או שר אחר שהסמיכה הממשלה לעניין זה".

גור בליי: וההמשך של ההגדרה נותר כשהיה.

יעקב אשר: הלאה, הלאה, הלאה.

גור בליי: אבל גם שר אחר יכול, אני מניח, אולי שר המדע.

גור בליי: אני לא יודע.

יעקב אשר: אני ממליץ על שר המדע, אבל אני לא יודע מי זה אפילו.

יעקב אשר: לא זוכר.

גור בליי: או שר הבט"פ.

טליה אגמון: או שר המודיעין.

טליה אגמון: אני לא יודעת.

טליה אגמון: אפשר לבחור כל מיני.

יעקב אשר: אני ממליץ על אלי כהן.

יעקב אשר: אלי כהן הוא איש טכנולוגי גם כן בעצמו ואיש ביצוע.

יעקב אשר: אבל אני יכול רק להביא את המלצתי.

יעקב אשר: עוד יהיה משבר קואליציוני בגלל זה, פריטטי וסיפורי.

גור בליי: אני פה מקריא בסוף את הנוסח הסופי, בגלל שעל הנושא הזה הוועדה דנה הרבה.

גור בליי: זה סעיף 22יח(א).

יעקב אשר: כן, בבקשה.

גור בליי: אז במסגרת ההכרזה, אנחנו אומרים, בשביל להכריז ש"כל אדם הנכנס לישראל וחייב בבידוד או נכנס ממדינה או ממדינות מסוימות וחייב בבידוד ישהה בבידוד בבית מגוריו או במקום אחר העומד לרשותו לפי סעיף 20 לפקודת בריאות העם, בפיקוח של אמצעי פיקוח טכנולוגי שיפורט בהכרזה", אמרנו – זאת אומרת, שההכרזה תכלול התייחסות לאילו אמצעים – "אם שוכנעה כי יש סיכון מוגבר להגעת חולים לישראל מחוצה לה או ממדינה או ממדינות כאמור וכי כניסתם לישראל עלולה להביא להחמרה ברמת התחלואה במדינה".

גור בליי: ואדוני היושב-ראש, בסוף יהיה כתוב: "ובלבד שמכלול אמצעי הפיקוח הטכנולוגיים הזמינים בתקופת ההכרזה מתאים לכלל האוכלוסייה", שהמכלול מתאים לכלל האוכלוסייה.

יעקב אשר: מצוין.

גור בליי: הלאה.

גור בליי: בסעיף 22יט(א)(6), שמפרט את התנאים לפיקוח הטכנולוגי, אז פה ההבהרה היא שקודם כול שטר החוב שחותמים עליו הוא על מלוא הסכום.

גור בליי: אבל ברור שהתשלום בסוף הוא בעד אותו חלק שנגרם לו נזק.

גור בליי: ופה גם נעשה תיקון באמת – לא היה קודם שר, אז מכיוון שלא יודעים איזה שר זה יהיה, אז פשוט נקבע בצו.

גור בליי: זאת אומרת, "הוא חתם על שטר חוב כמשמעותו בסעיף 84(א) לפקודת השטרות‏, ובו התחייב לשלם את סכום התשלום בעד מלוא ערכת הפיקוח הטכנולוגי".

גור בליי: זה מה שהובהר, ששטר החוב צריך להיות על מלוא הסכום, אבל שהחיוב יהיה בהתאם לנזק.

גור בליי: "בעד מלוא ערכת הפיקוח הטכנולוגי כפי שנקבע בצו לפי סעיף 22כח(ח) לאחר שהוסברו לו בשפה המובנת לו התנאים שנקבעו לתשלום כאמור בעד ערכת הפיקוח הטכנולוגי או חלק ממנה, וכן מסר לנציג המוסמך כתובת מגורים עדכנית, ואם הסכים לכך – גם כתובת דואר אלקטרוני, למשלוח הודעות לפי סעיף 22כח.

גור בליי: " תוספת נוספת בהקשר הזה, שהממשלה מבקשת להוסיף, בסעיף קטן (ד), הוא שכל ההוראות האלה לגבי – שוב אנחנו בסעיף שמחייבים לתת לכל מי מגיע, לכל נכנס בתקופת הכרזת אמצעי פיקוח טכנולוגי, אז (ד) אומר – זה נוסף בוועדה, זה לא חל אם אין אמצעי פיקוח טכנולוגי – אז גם פה נאמר: "הוראות סעיף קטן (א) לא יחולו אם המנהל" – זה מנכ"ל משרד הבריאות – "או המנהל הכללי של משרד ממשלתי שקבעה הממשלה לעניין זה, הודיע כי אין אמצעי פיקוח טכנולוגיים זמינים ולמשך התקופה שהודיע לגביה.

גור בליי: " זאת אומרת, אם אין אמצעי פיקוח והמנכ"ל של משרד הבריאות או מנכ"ל אומר שאין מספיק אמצעי פיקוח, אז לא יחלקו אותם.

גור בליי: אגב, יש הוראה דומה במלוניות גם.

גור בליי: שם זה עדיין המנהל.

גור בליי: אני מניח שאתם – אתם רוצים לשנות שם גם או שאתם לא נוגעים בו?

טליה אגמון: לא.

טליה אגמון: אנחנו לא נוגעים כרגע במלוניות.

יעקב אשר: לא.

יעקב אשר: במלוניות לא.

יעקב אשר: לא.

גור בליי: אוקיי.

גור בליי: עכשיו, סעיף 22כא: "פעולותיה ותפקידיה של חברה מפעילה", זה לגבי הממשק עם החברה המפעילה.

גור בליי: אז מדובר על זה שהמדינה מתקשרת עם חברה מפעילה לסיוע טכני בעניינים אלה.

גור בליי: ופה מוצע לשנות – יש את בדיקת היתכנות, הספקת האמצעי, תקינותו וטיפול בתקלות וכו'.

גור בליי: וב-22כא(א)(5): "דיווח למשטרת ישראל, למשרד הבריאות או למשרד ממשלתי אחר שקבעה הממשלה לעניין זה בהתאם להוראות הנוהל האמור בסעיף קטן (ב)." פה יש לי שאלה.

גור בליי: פה אתם באמת רוצים שמשרד אחר יקבל דיווחים על חשש להפרות או דברים כאלה?

טליה אגמון: אם בסופו של דבר, למשל, יוחלט שההחלטה להחזיר מישהו לבידוד במלונית כי הוא הפר את הבידוד היא לא במשרד הבריאות, אז צריכה להיות אפשרות להעביר את המידע על ההפרה הזאת לאותו משרד.

טליה אגמון: אין שום כוונה שכל הדיווחים על הפרות בידוד יגיעו גם למשטרה וגם למשרד הבריאות, אלא הנוהל יגיד מתי מודיעים לזה, מתי מודיעים לזה ומתי מודיעים לשניהם.

יעקב אשר: יש בזה היגיון.

טליה אגמון: אז ה"שניהם" הזה עשוי להיות משרד הבריאות או משרד ממשלתי אחר.

גור בליי: אבל לגבי האכיפה זה לא נשאר במשרד הבריאות או במשרד המשטרה?

גור בליי: אני לא רואה איזה משרד אחר הוא רלוונטי בהקשר הזה.

גור בליי: הרי אנחנו מדברים בהקשרים של אכיפה.

טליה אגמון: נכון.

טליה אגמון: נכון.

גור בליי: אז איזה משרד אחר יכול?

טליה אגמון: זה בדיוק העניין.

טליה אגמון: הרי המשטרה היא לא גורם - - -

יעקב אשר: יכול להיות שזה הבט"פ.

יעקב אשר: יכול להיות שזה הבט"פ.

גור בליי: לא, המשטרה מקבלת.

טליה אגמון: למשל, סתם בתור דוגמה, בלי להתחייב לשום דבר, מטילים את התפקיד של ניהול המלוניות על משרד התיירות ויחליטו שמי שמחליט שהולך לזה – באמת אל תתפסו אותי במשרד – מי שמחליט שאדם שהפר בידוד הולך למלונית הוא שר התיירות או מנכ"ל משרד התיירות לפי מלאי החדרים שיש לו ואני לא יודעת מה, אז הדיווח על זה צריך להגיע לשם כדי לקבל החלטה.

גור בליי: רגע, שנייה.

גור בליי: טליה, אבל דווקא הסעיף של המלוניות זה גם הסעיף שגם אנחנו וגם משרד המשפטים חושבים שזה סעיף שלא מתאים.

יעקב אשר: לא, לא.

יעקב אשר: זו הייתה דוגמה לא טובה.

גור בליי: לא.

גור בליי: אבל היא אומרת ש-(5) הוא רלוונטי רק בגלל - - -

טליה אגמון: עכשיו, שוב פעם, אם בסוף נגיע לסעיף 22כט ויוחלט על ידי הוועדה שזה לא מקובל וזה חייב להיות רק במשרד הבריאות, אז פה יש הרבה פחות רלוונטיות לתקן גם כאן.

טליה אגמון: אבל יש עדיין רלוונטיות.

טליה אגמון: לפעמים יכול להיות גם משרד הבריאות וגם משרד ממשלתי אחר, מכיוון שייתכן שחלק מהדיווח נועד לברר אם יש לו פטור מהבידוד, הוא קיבל איזשהו אישור לצאת וכו'.

יעקב אשר: אוקיי, טליה, בואו נדבר על סעיף 22כט.

טליה אגמון: אוקיי.

יעקב אשר: תציג את סעיף 22כט רגע.

גור בליי: אז בסעיף 22כט מדובר על סיטואציה שבה הנכנס, המבודד, מפר משהו מהוראות הבידוד או מפר תנאי שימוש.

גור בליי: ובסעיף 22כט, זה בעמוד 12, היה כתוב: "המנהל רשאי להורות לנכנס להשלים את חובת הבידוד במקום לבידוד מטעם המדינה" - - -

יעקב אשר: למה אני לא מוצא את זה?

טליה אגמון: בסוף עמוד 11, לדעתי, דווקא.

אסף פרידמן: עמוד 11 למטה.

יעקב אשר: אוקיי.

גור בליי: אז אתם מציעים להוסיף: "המנהל או המנהל הכללי של משרד ממשלתי שקבעה הממשלה לעניין זה, רשאי להורות לנכנס להשלים את חובת הבידוד במקום לבידוד מטעם המדינה"?

יעקב אשר: לא, לא, לא.

יעקב אשר: זה חייב להיות משרד הבריאות.

גור בליי: אנחנו גם סבורים שזה חייב להיות משרד הבריאות.

יעקב אשר: זה חייב להיות משרד הבריאות, טליה.

טליה אגמון: אני יכולה רק לנסות להסביר למה אני חושבת שכן.

טליה אגמון: אבל כמובן שהוועדה תחליט.

יעקב אשר: כן, בבקשה.

טליה אגמון: אני מזכירה שבחוק כבר קיים, ההוראה לאדם לעבור למקום לבידוד מטעם המדינה היא נתונה בהסמכות של הנציג המוסמך, בסעיף 22ב(ב).

טליה אגמון: זה לא חייב להיות בהכרח נציג של משרד הבריאות.

טליה אגמון: ועדיין יש מנגנון שאפשר, אם למישהו באמת קראו ללכת לבידוד במלונית והוא לא יכול להיות במלונית, הוא תמיד יכול לפנות בבקשה לפטור למשרד הבריאות.

טליה אגמון: וזה באמת שיקול בריאותי והומניטרי וכו', ועדיין נשאר אצלנו.

טליה אגמון: אבל עצם ההוראה, בגלל שהוא הפר בידוד או בגלל שהוא חיבל בציוד, אני לא חושבת שזה שיקול בריאותי דווקא בהארד-קור שלו.

טליה אגמון: ולכן חשבתי שאפשר גם פה להסמיך מישהו אחר.

טליה אגמון: זה באמת מתקשר ישירות למערכת האכיפה.

טליה אגמון: הוא הפר בידוד, הוא חיבל בציוד.

יעקב אשר: היא צודקת.

טליה אגמון: מאיזושהי סיבה הוא לא יכול.

טליה אגמון: אני לא רואה למה זה חייב להיות משרד הבריאות.

טליה אגמון: אני לא אומרת שזה לא יכול להיות משרד הבריאות, אבל אני לא בטוחה למה זה חייב להיות משרד הבריאות.

יעקב אשר: אני חושב שלדעתי זה צריך להיות אפילו לא משרד אחר.

יעקב אשר: זה צריך להיות המשטרה.

תמי סלע: אבל לא בתור, זאת אומרת, גם את השיקולים המהותיים - - -

יעקב אשר: אם יש הפרה, שמדובר פה על שני דברים, אם אני מבין נכון.

תמי סלע: זה לא רק כעונש פרופר, אלא זה גם אפקטיביות של בריאות.

תמי סלע: זו שאלה של השיקולים.

גור בליי: זה שיקול בריאותי גם.

גור בליי: זו שאלה שקשורה - - -

יעקב אשר: לא, לא.

יעקב אשר: רגע, רגע.

טליה אגמון: אבל כל הבידוד הוא שיקול בריאותי.

טליה אגמון: אם אנחנו הולכים בטיעון הזה, אז כל הדברים חייבים להיות אצל משרד הבריאות.

טליה אגמון: וברור לכולם שזה לא נכון.

יעקב אשר: דקה, דקה, חבר'ה.

יעקב אשר: דקה אחת, ברשותך.

יעקב אשר: יש קביעה אחת שהיא קביעה של משרד הבריאות שבאה ואומרת: האדם הזה חייב בידוד, נקודה.

יעקב אשר: וכל הדיבורים הללו וכל הדברים באמצע שקורים – הוא עדיין נשאר חייב בידוד.

יעקב אשר: עכשיו, יש בעיות טכניות או התנהגותיות שלו שלא קשורות למשרד הבריאות.

יעקב אשר: זה אולי בריאות הנפש, אבל זה לא בריאות.

יעקב אשר: זה לא קשור לבריאות.

יעקב אשר: ולכן או הגורם המתכלל או משטרת ישראל צריכים לאכוף את הדבר הזה.

יעקב אשר: מה זה קשור אליהם?

יעקב אשר: בגלל שהוא הפר, אז מה קרה?

יעקב אשר: הם צריכים עכשיו לבדוק האם ההפרה שלו מהווה סיכון לציבור או לא?

יעקב אשר: בוודאי שכן, בגלל שאם הוא חייב בידוד, הוא חייב בידוד.

יעקב אשר: אני והוועדה הנכבדת מקבלים את העמדה.

יעקב אשר: משרד המשפטים, בבקשה, גבי.

גבי פיסמן: אני אשמח להתייחס, כן.

גבי פיסמן: בתפיסה שלנו, זו גם התפיסה של פקודת בריאות העם.

גבי פיסמן: ההחלטה באיזה אופן – האם לבודד אדם, בוודאי – אבל באיזה אופן נכון שאדם בעצם ישהה בתקופת הבידוד, באיזה מקום בידוד הוא יהיה, כל ההחלטות האלה הן החלטות שהמהות שלהן היא בריאותית.

גבי פיסמן: בעצם אנחנו מאוד מאוד נזהרנו לכל אורך הדרך שלא לתאר את הסמכות הזאת כאיזושהי סמכות ענישה, וזה עלול להיגרר בדיוק למקום הזה.

גבי פיסמן: זה שאדם הפר את חובת הבידוד שלו, זה עדיין לא אומר שהוא צריך לרצות את התקופה הזאת במלונית.

גבי פיסמן: ההחלטה הזו היא החלטה בריאותית.

גבי פיסמן: זו המשמעות.

גבי פיסמן: זו המהות.

גבי פיסמן: הרי אדם אחרון שגורם אכיפה יהיה זה שיחליט האם אדם יפונה או לא יפונה למלונית בתפיסה שלנו.

גבי פיסמן: זו העמדה שלנו.

גבי פיסמן: אני אומרת שוב שזו גם ההשקפה בפקודת בריאות העם עוד במובן ההיסטורי שלה.

תמי סלע: אם אפשר להוסיף, גם הנציג המוסמך שדובר עליו שהוא זה שנותן את ההוראה מלכתחילה זה לא גורם שפועל במנותק ממשרד הבריאות.

תמי סלע: הוא פועל לפי החוק.

תמי סלע: כתבנו שהוא פועל לפי הנחיותיו והוראותיו של משרד הבריאות.

תמי סלע: השיקול פה הוא שיקול קודם כול בריאותי.

יעקב אשר: טוב.

יעקב אשר: תראי, אני אגיד לך את האמת.

יעקב אשר: אני לא מסכים עם זה, אבל אני מבין שמה שגורם לכם חוסר נוחות או למשרד המשפטים בעניין הזה הוא שלא יתפרש שהדבר השני הוא רק ענישה, למרות שאני קורא לזה כן ענישה בגלל שבסוף בן אדם הפר.

יעקב אשר: הוא לא הפר בגלל שהייתה לו בעיה רפואית.

יעקב אשר: הוא הפר בגלל שהוא הפר, או חיבל כי הוא חיבל.

גבי פיסמן: אבל זה שהוא מגיע למלונית זה לא כעונש, זו הדרך לבודד אותו כדי למנוע את המשך התחלואה.

גבי פיסמן: זה ההיגיון של כל ההצעה הזו.

יעקב אשר: הבנתי.

יעקב אשר: אני מבין את הרגישות.

גור בליי: התכלית היא מניעתית בעצם.

גור בליי: זה למנוע את החשיפה - - -

יעקב אשר: אני מבין את הרגישות.

יעקב אשר: אז אם כך, רגע, בואו נגיד שאני הולך איתכם, עם משרד המשפטים, מה המשמעות?

גור בליי: המשמעות היא שסעיף 22כט נשאר כמו שהוא.

יעקב אשר: ואז עכשיו איך ההשפעה?

גור בליי: ועכשיו, ב-22כא(א)(5).

יעקב אשר: כן?

גור בליי: אני חושב, טליה, שאפשר להשאיר גם את 22כא(א)(5) כפי שהוא, לא?

יעקב אשר: מה זה 22כא(א)(5)?

גור בליי: הינה, פה בתחתית.

טליה אגמון: מה שהתחלנו איתו, למי החברה מדווחת או עשויה להידרש לדווח על הפרות, אני מסכימה שזה בעיקר קשור לסעיף 22כט.

טליה אגמון: ואם התיקון שם לא מתקבל, אז גם פה אפשר להוריד אותו.

גור בליי: טוב.

גור בליי: אז פה אנחנו נשאיר את הנוסח המקורי.

גור בליי: אני אמשיך הלאה.

יעקב אשר: אוקיי.

יעקב אשר: הלאה.

גבי פיסמן: אני אשמח להעיר עוד הערה אחת, ברשותך.

גבי פיסמן: הסעיף הזה משליך גם על סעיפים אחרים שבהם מתייחסים לחובת הדיווח.

טליה אגמון: כן, אנחנו נגיע אליהם.

גור בליי: נגיע אליהם.

גור בליי: אז נעלה על זה.

גור בליי: בסעיף 22כא(ב) מוצע לכתוב: "בעת ביצוע פעולותיה לפי סימן זה לא תפעיל החברה המפעילה שיקול דעת אלא בהתאם לנוהל שיורה לעניין זה המנהל או המנהל הכללי של משרד ממשלתי אחר שקבעה הממשלה לעניין זה".

יעקב אשר: הלאה.

גור בליי: זה אני מבין נשאר?

גור בליי: זה שהנוהל יכול להיות מגובש על ידי משרד.

טליה אגמון: כן.

טליה אגמון: סביר להניח שהנוהל חד-פעמית, בטח בהתחלה, ייקבע על משרד הבריאות.

יעקב אשר: ברור.

טליה אגמון: אבל אם אחר כך יעבירו את האחריות התפעולית לגורם אחר, אז אני חושבת שזה נכון שלפחות הוא יוכל לתקן אותו או לשנות אותו.

יעקב אשר: אוקיי.

טליה אגמון: ברור שהנוהל המקורי יהיה שלנו.

טליה אגמון: ואנחנו כרגע בעבודה עליו גם עם המשטרה, משרד המשפטים.

גור בליי: אבל לעומת זאת 22כא(ב)(2) לא משתנה.

טליה אגמון: נכון.

גור בליי: כי 22כא(ב)(2) מתכתב עם 22כא(א)(5).

גור בליי: אז ב-22כא(ב)(2) אני מוריד את ה"משרד ממשלתי אחר".

גור בליי: 22כא(ב)(2) נשאר כשהיה.

יעקב אשר: אוקיי, "בקרה ופיקוח".

גור בליי: אחרי זה, "בקרה ופיקוח על החברה המפעילה", סעיף 22כב(א): "המנהל או המנהל הכללי של משרד ממשלתי אחר שקבעה הממשלה לעניין זה, אחראי לבקרה ולפיקוח על הפעלת אמצעי הפיקוח הטכנולוגי ועל החברה המפעילה, לרבות לעניין אבטחת המידע כאמור בסעיף 22כו.

גור בליי: " וסעיף 22כב(ב), פה גם היה לנו איזשהו חידוד גם מבחינתנו בנוסח: "נכנס הרואה עצמו נפגע מפעולה של החברה המפעילה או נציגה" – בין אם הוא קיבל אמצעי טכנולוגי או לא, כל נכנס שהיה במגע עם החברה המפעילה – "לפי סימן זה רשאי להגיש תלונה מנומקת בכתב למנהל או" – ושוב פה התוספת – "למנהל הכללי של משרד ממשלתי אחר שקבעה הממשלה לעניין זה, או למי שהוא הסמיך לכך.

גור בליי: " הלאה.

גור בליי: עכשיו גם לגבי הסמכה של נציגים של החברה המפעילה, אז השינוי המבוקש, סעיף 22כג(א), בעמוד שמונה: "המנהל או המנהל הכללי של משרד ממשלתי אחר שקבעה הממשלה לעניין זה (בסימן זה – הגורם המסמיך) יסמיך נציגים של החברה המפעילה לבצע פעולות לפי סימן זה.

גור בליי: "

יעקב אשר: הלאה.

גור בליי: ואז סעיף 22כג(ב)(2) כתוב: "הוא לא הורשע בעבירה שמפאת מהותה, חומרתה או נסיבותיה אין הוא ראוי, לדעת הגורם המסמיך, לשמש נציג.

גור בליי: " זאת אומרת, זה יכול להיות מנכ"ל אחר שעושה את העבודה של הפיקוח.

יעקב אשר: כן.

גור בליי: אנחנו עוברים לסעיף של "שמירת המידע והעברתו".

גור בליי: רציתי לשאול, כל הדברים האלה: למה שהמידע יהיה במשרד אחר?

גור בליי: הבעלות על מאגר המידע וכל הדברים האלה הרי, זה עלול גם להגיע למשרדים שאני לא בטוח שהמידע צריך להיות במשרד ראש הממשלה, במשרד הביטחון.

גור בליי: זאת אומרת, זה מידע רגיש.

גור בליי: יש היגיון שהוא יישמר במשרד בריאות.

טליה אגמון: אני אתייחס.

טליה אגמון: לא, הכוונה של הסעיף הזה היא – הרי החברה אוספת מידע בשוטף, מה שהיא מעבירה ומה שהיא לא מעבירה – אחר כך נמחק – על הפעילות, על הפיקוח, איפה האדם היה, מה הפרטים שלו וכו'.

טליה אגמון: המחשבה שמאגר המידע הוא בבעלות משרד הבריאות, אני מבינה שהוא בא כדי לתת למשרד הבריאות אחריות על אבטחת המידע של המאגר, על הניהול שלו, הפיקוח עליו וכו'.

טליה אגמון: אם מעבירים את האחריות להתקשרות עם החברה למשרד אחר, אז נכון שגם האחריות על המאגר המידע שהיא משתמשת בו, היא מחזיקה שלו, לדעתי, נכון שיעבור למי שהאחריות הכוללת של הפיקוח על החברה ועל ההתקשות איתה תהיה אצלו.

טליה אגמון: אם זה יישאר משרד הבריאות, זה יישאר במשרד הבריאות.

טליה אגמון: אם זה יעבור למשרד אחר, גם זה משהו שאין סיבה שזה בבעלות משרד הבריאות, כי משרד הבריאות לא משתמש במידע זה ולא אחראי על ההתקשרות עם החברה.

יעקב אשר: אפשר להוסיף: למעט משרד ראש הממשלה.

תמי סלע: אם אפשר, יש הבדל, אני חושבת, בין תוכן המידע שהוא כן רלוונטי הרי לבידודים, להפרות של בידודים, לאפקטיביות של בידוד, לבין הפעלת המערכת שכל מה שקשור עליה – בחירת החברה, הפיקוח על החברה – זה דבר בפני עצמו, אבל הרלוונטיות של המידע פה היא כן רלוונטית - - -

יעקב אשר: אז הרלוונטיות שקשורה למשרד הבריאות, משרד הבריאות - - -

טליה אגמון: למשל, למשרד הבריאות כיום אין מידע על כל הפרות הבידוד.

טליה אגמון: אנחנו לא מנהלים מאגר מידע של הפרות הבידוד.

יעקב אשר: נכון.

יעקב אשר: הם מבקשים.

יעקב אשר: הם מבקשים מהגורם המטפל.

תמי סלע: משרד הבריאות, אבל למה עוד משרד?

יעקב אשר: בגלל שיכול להיות שעוד משרד יטפל בזה.

תמי סלע: למה אבל הוא צריך לאגור את המידע?

יעקב אשר: בגלל שהוא לא יבקש, הוא לא יגמור את הטיפול שלו ויתקשר למשרד הבריאות ואומר לו: עכשיו אני מעביר לך מידע; שמור אותו אצלך בכספת.

יעקב אשר: הוא לא ידע על מה מדובר בכלל.

יעקב אשר: חבר'ה, תחשבו שאנחנו נמצאים בשטח.

יעקב אשר: לא בחדר סגור.

גור בליי: לא.

גור בליי: המשטרה בכל מקרה מקבלת.

גור בליי: השאלה היא לצד המשטרה - - -

יעקב אשר: אותו גורם אחראי צריך לדאוג לאבטחת המידע, נקודה.

תמי סלע: - - - את משרד המדע והטכנולוגיה בגלל היכולות שלו בתחום הטכנולוגי - - - ולבקר על - - -

יעקב אשר: אז הוא ישמור גם על האבטחה.

יעקב אשר: הוא גם ישמור על האבטחה, כן.

תמי סלע: למה הוא צריך לשמור על המידע הזה?

יעקב אשר: כי הוא ישמור.

גור בליי: לא.

גור בליי: אבל זה לא רק עניין של שמירה על האבטחה.

גור בליי: הסעיפים הבאים עוסקים בזה, שהם מקבלים את המידע על הפרות.

גור בליי: איזה משרד אחר – יש משטרת ישראל, ברור שאני מבין – איזה עוד משרד אחר יכול להיות רלוונטי לקבל מידע על הפרות, מידע על ביצוע פעולות של פגיעה בציוד הטכנולוגי?

טליה אגמון: האיגור זה לא זה.

טליה אגמון: קבלת המידע על הפרות, גם לפי הנוהל שאנחנו כותבים, משרד הבריאות יקבל מידע על הפרות רק במקום שבו יהיה לו תפקיד לעשות.

טליה אגמון: למשל, לפי סעיף 22כט, להחליט לשלוח מישהו למלונית, כפי שהחלטנו לפני דקה, אז הוא יקבל מידע כגורם שעכשיו צריך לעשות עם המידע הקונקרטי הזה משהו.

טליה אגמון: זה עדיין לא אומר שהוא צריך להיות הבעלים של כל מאגר המידע שמפעילה החברה בעניין ההפרות.

גור בליי: לא.

גור בליי: בסדר.

גור בליי: טליה, אני מבין לגבי סעיף קטן (א), אבל את רוצה גם בסעיף קטן (ג), נגיד: "החברה המפעילה תעביר למשטרת ישראל, למשרד הבריאות" - - -

טליה אגמון: לא, ברור.

טליה אגמון: אז (ג) הוא באמת מתקשר ל-22כט, כפי שרואים גם מתוכו, ומשם באמת התיקון הזה הוא כרגע מתייתר, כי החלטנו כנגד.

טליה אגמון: אבל אם אנחנו מדברים על (א) עדיין, אז אני לא מבינה את ההתנגדות לתיקון שם.

גור בליי: אוקיי.

גור בליי: לא.

גור בליי: בסדר.

גור בליי: אז בואי נדבר עליהם אחד-אחד.

גור בליי: בסעיף 22כה(א), אנחנו משאירים: "מידע על נכנס שהתקבל מאמצעי הפיקוח הטכנולוגי אצל החברה המפעילה יישמר במאגר מידע בבעלות משרד הבריאות או משרד ממשלתי אחר שקבעה הממשלה לעניין זה שיוחזק בידי החברה המפעילה".

גור בליי: בסעיף 22כה(ג), אנחנו מורידים את ההתייחסות למשרד הממשלתי האחר, כי הם לא צריכים את זה לצורכי האכיפה.

יעקב אשר: כן.

יעקב אשר: את זה כבר אמרנו.

יעקב אשר: אבל למה אנחנו חוזרים על זה?

טליה אגמון: כן, כן.

טליה אגמון: מקובל.

גור בליי: לא.

גור בליי: לא דיברנו.

יעקב אשר: אוקיי.

יעקב אשר: Check list.

גור בליי: וגם בסעיף 22כה(ד) אנחנו מורידים את זה.

טליה אגמון: נכון.

גור בליי: נכון, בסדר?

גור בליי: רק הבהרה נוספת לגבי 22כה(ד), כי הייתה אי בהירות בנושא הזה בדיון הקודם.

גור בליי: הכוונה היא שגם המידע שמגיע מהחברה המפעילה וגם כל מידע אחר שמתקבל, לא באמצעות החברה המפעילה, אלה ישירות מהמשטרה, יחולו עליו אותם כללים של שמירת מידע.

גור בליי: לכן אנחנו הבהרנו את זה בנוסח.

גור בליי: יחולו אותם כללים של שמירת המידע.

יעקב אשר: מאה אחוז.

יעקב אשר: היא מסכימה.

יעקב אשר: הלאה.

גור בליי: זה תואם גם עם המשטרה וגם עם משרד המשפטים בעניין הזה.

יעקב אשר: מצוין.

יעקב אשר: הלאה, חברים.

גור בליי: עוד דבר נוסף רק.

גור בליי: את סעיף 22כה(ה) אני רוצה להקריא עם הנוסח של החיסיון, שבקשת הוועדה הייתה בעניין הזה.

גור בליי: סעיף קטן (ה): "מידע כאמור בסעיף קטן (ב) יהיה חסוי" - - -

טליה אגמון: גם נדמה לי שצריך לתקן את מספור הסעיף שם, בנוסח שיש לי.

גור בליי: כן.

גור בליי: זה תוקן.

גור בליי: תוקן.

גור בליי: "מידע כאמור בסעיף קטן (ב) יהיה חסוי בפני כל אדם ולא ייעשה בו שימוש לשם הליך משפטי, לרבות חקירה על פי דין, ולא יתקבל כראיה במשפט אלא לשם הליך פלילי בעבירה על הפרת חובת הבידוד או בקשר אליו" – ופה אנחנו נציין במפורש – "ובכלל זה עבירה לפי סעיף 218 לחוק העונשין", זו עבירה של מחלה - - -

תמי סלע: הפצת מחלה מסוכנת.

גור בליי: הפצת מחלה מסוכנת.

גור בליי: אלה סוג הדברים, אדוני היושב-ראש.

יעקב אשר: "ובעבירה אחרת שבוצעה בעת הפרת חובת הבידוד.

יעקב אשר: "

גור בליי: "ובעבירה אחרת שבוצעה בעת הפרת חובת הבידוד.

גור בליי: "

יעקב אשר: הלאה.

גור בליי: הלאה.

גור בליי: בסעיף 22כז, גם פה בעצם הסמכות של הגורמים בחברה המפעילה, אז עכשיו נשתמש באותה הגדרה שדיברנו עליה קודם על הגורם המסמיך.

גור בליי: סעיף 22כז(א): במקום המנהל, יהיה "הגורם המסמיך יסמיך בעלי תפקידים במשרד הבריאות או במשרד הממשלתי האחר שקבעה הממשלה לעניין זה ובחברה המפעילה (בסעיף זה – בעלי תפקידים מוסמכים) לעיין במידע".

יעקב אשר: בסדר.

יעקב אשר: פה אין שינוי.

יעקב אשר: הלאה, סעיף קטן (ב).

גור בליי: סעיף קטן (ב): "לבעלי התפקידים המוסמכים, ולהם בלבד, תהיה גישה למידע שהתקבל לפי סימן זה במשרד הבריאות הממשלתי ובחברה המפעילה, לפי העניין.

גור בליי: "

יעקב אשר: במקום משרד הבריאות, יהיה כתוב: "הממשלתי".

יעקב אשר: הלאה.

גור בליי: הלאה.

גור בליי: לגבי כל מה שקשור בקביעת התשלומים על נזקים, אז גם פה, בסעיף 22כח(ב): - -

יעקב אשר: ברור.

יעקב אשר: זו הייתה ההערה שלנו בזמנו.

יעקב אשר: צחקנו על זה ביחד.

גור בליי: "התקלקלה, אבדה, הושחתה, הושמדה ערכת פיקוח טכנולוגי או שנפל בה פגם (בסעיף זה – הנזק)" - -

יעקב אשר: למה אי-אפשר להגיד בסעיף קטן (ב), יהיה במקום משרד, "ולמשרד הבריאות" - - -

גור בליי: - - "יודיע על כך הנכנס לחברה המפעילה ולמשרד הבריאות" - -

יעקב אשר: לא, כי אני מבקש כל כך יפה.

יעקב אשר: כמה אני יכול לבקש?

יעקב אשר: הלאה.

גור בליי: - - "או למשרד ממשלתי אחר שקבעה הממשלה לעניין זה".

יעקב אשר: יש לי זום.

תמי סלע: כל עוד הם לא יקבעו, אז - - -

גור בליי: כן.

יעקב אשר: יש לי זום עם אנשי האקדמיה הבכירים.

יעקב אשר: הלאה, סעיף קטן (ד).

גור בליי: הלאה.

גור בליי: גם בסעיף קטן (ד) זה אותו דבר: "המנהל או המנהל הכללי של משרד ממשלתי אחר שקבעה הממשלה לעניין זה או מי שהסמיך לכך (בסעיף זה – הגורם המחליט) רשאי לחייב את הנכנס בתשלום בעד ערכת הפיקוח".

גור בליי: וגם פה, זה "לפי סכומים שיקבעו בצו", זה לא בהכרח שר הבריאות.

גור בליי: ולכן אנחנו מורידים את המילים: "שר הבריאות".

גור בליי: וסעיף קטן (ה), שוב במקום המנהל, זה גם הגורם המחליט הוא זה ששולח את ההודעה לחייב בתשלום, כמו שהוגדר קודם.

גור בליי: כנ"ל בסעיף קטן (ו), נכתב, זה עוד פעם, במקום המנהל, במקום מנכ"ל משרד הבריאות – "הגורם המחליט".

יעקב אשר: "הגורם המחליט".

גור בליי: וגם אותו גורם מחליט הוא זה שרשאי להעריך ב-20 ימים.

גור בליי: ובסעיף קטן (ז), אותו גורם מחליט –במקום המנהל – הוא זה שכותב את החלטה המנומקת בכתב.

גור בליי: וגם לעניין הצו, שיובא לאישור הוועדה, "שר הבריאות או שר אחר שקבעה הממשלה לעניין זה, רשאי, באישור ועדת החוקה, לקבוע בצו את סכום התשלום בעד ערכת הפיקוח הטכנולוגי או חלק ממנה ואת הפריטים שייכללו בה והתשלום בעד כל אחד מהם" - -

יעקב אשר: למרות שיש מומחיות אדירה למשרד החינוך בהערכת נזקים של מכשירים, בכל זאת אנחנו מפקיעים את זה מידכם.

טליה אגמון: משרד הבריאות כמובן, לא החינוך.

יעקב אשר: כן.

גור בליי: - - "הסכומים שייקבעו בצו ישקפו את עלות הפריטים.

גור בליי: " איפה אנחנו?

יעקב אשר: בסעיף קטן (ח).

טליה אגמון: ואז בסעיף 22כט אנחנו לא מקבלים את השינויים שהצעתי ולמעשה סיימנו, אני חושבת.

יעקב אשר: רגע.

גור בליי: רגע, שנייה אחת.

גור בליי: עוד דבר אחד.

גור בליי: אני רק רוצה לציין שבהקשר של סעיף 22כח(ד), חובת התשלום – פשוט הוועדה צריכה לתת את דעתה – זה לא רק או מנכ"ל משרד הבריאות או מנכ"ל אחר, זה גם מי שהוא הסמיך לכך.

גור בליי: זאת אומרת, זה גם יכול להיות מישהו שהמנכ"ל הסמיך לצורך זה.

יעקב אשר: ברור.

גור בליי: האמת היא שמלכתחילה על מנכ"ל משרד הבריאות, לפי פקודת בריאות העם, זה כולל גם מי שהוא הסמיך.

יעקב אשר: וגם מי שהוא הסמיך.

יעקב אשר: מעבירים את אותו דבר למי שהוא הסמיך.

גור בליי: אז פה רוצים שגם המנכ"ל האחר יסמיך לכך.

גור בליי: בסעיף 22כט אנחנו לא עושים שינוי.

גור בליי: יש עוד שני שינויים קטנים נוספים שהיו בקשות עליהם גם.

גור בליי: קודם כול, אני רוצה לציין שבסעיף 22ל היה איזשהו דיבור בוועדה, ובסופו של דבר בדקנו את זה, גם בעצה אחת עם משרד המשפטים, לגבי העונשין – ה"נכנס שהפר את הוראת הנציג המוסמך לשהות במקום לבידוד מטעם המדינה" – זה באמת יהיה רק "בניגוד להוראת סעיף 22יט(ב)", ולא בניגוד להוראת סעיף 22כט.

גור בליי: בסעיף 22כט, האופציה להשלים את המלונית, זו רק אופציה ששולחים אותך למלונית אם אתה פוגע בציוד הטכני או מפר תנאי בידוד, אבל זה לא בסיס להטלת קנס כשלעצמו.

גור בליי: ולכן ההתייחסות פה היא רק לסעיף 22יט(ב).

גור בליי: זה ככה בשיח שלנו עם משרד המשפטים.

תמי סלע: זה נשאר כמו שהיה בכחול.

גור בליי: מה?

תמי סלע: בעצם כמו שהיה בכחול.

גור בליי: כמו שהיה בכחול.

גור בליי: זה נשאר כמו שהיה בכחול.

גור בליי: ובעקבות שיח שהיה לנו גם עם מנהלת האכיפה, הם ביקשו שנשנה משהו בסעיף דיווח.

גור בליי: אז גם פה יש שני דברים שהשתנו.

גור בליי: קודם כול, יורד מפה ה"למשרד ממשלתי אחר שהסמיכה הממשלה לעניין זה", כי זה שוב אותו מידע לגבי הפרות, טליה, שלא רלוונטי פה.

גור בליי: אני מוריד פה, בסעיף דיווח, את הנושא: "למשרד ממשלתי אחר שהסמיכה הממשלה לעניין זה".

טליה אגמון: זה לא משהו שאני הכנסתי, אבל עכשיו כשאני חושבת על זה בתוכנו, על מי מוטלת חובת הדיווח בחוק, בסעיף - - -, אם בסופו של דבר חלק גדול מהדברים עוברים למשרד אחר או חלק מהדברים, האם חובת הדיווח היא על משרד הבריאות או על הממשלה?

גור בליי: על הממשלה.

גור בליי: בכל מקרה זה על הממשלה.

גור בליי: הממשלה או גורם ממשלתי שהיא הסמיכה לכך.

טליה אגמון: הממשלה.

טליה אגמון: אז בסדר.

יעקב אשר: מצוין.

יעקב אשר: הלאה.

גור בליי: אז אני מוריד את ההתייחסות שהוספנו פה: "למשרד ממשלתי אחר שהסמיכה הממשלה לעניין זה".

יעקב אשר: זה והיה עוד תיקון אחרון.

גור בליי: לבקשת מינהלת האכיפה - - -

יעקב אשר: כן?

יעקב אשר: מה התיקון?

גור בליי: הם ביקשו שתהיה התייחסות, במקום מספר המקרים שבהם ניתנו קנסות – הם אמרו שקשה להם לבודד את הקנסות בהקשר הזה – ולכן לבקשתם יהיה כתוב: "מספר המקרים שבהם החברה המפעילה העבירה למשטרת ישראל ולמשרד הבריאות מידע על חשש להפרת הבידוד".

יעקב אשר: זאת אומרת, זה לא משהו שהוחלט עדיין.

יעקב אשר: בסדר.

גור בליי: נכון.

גור בליי: זאת אומרת, יהיה גם מספר התרעות שהם טיפלו וגם כמה בסוף מהתרעות - - -

יעקב אשר: מקובל.

גור בליי: והם הלכו איתן הלאה.

יעקב אשר: אם כך, לא נותר לי אלא להעלות את הצעת החוק להצבעה.

יעקב אשר: כפי שהסמכנו אתכם פה עכשיו, לתקן את זה.

יעקב אשר: ואני מבקש לעשות עבודה מהירה בנסחות כדי שזה יגיע כבר עכשיו לשולחן המליאה.

יעקב אשר: אם כך, אני מעלה להצבעה את הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 7) (בידוד בפיקוח טכנולוגי של אדם שנכנס לישראל), התשפ"א.

יעקב אשר: מי בעד ירים את ידו?

יעקב אשר: נתקבלה.

יעקב אשר: פה אחד.

יעקב אשר: אני מודה לכל אנשי הממשלה ולצוות הייעוץ המשפטי שלנו, שעשה את הדברים בצורה מדויקת, מעמיקה וזריזה.

גור בליי: טוב.

גור בליי: תודה רבה.

גור בליי: הישיבה נעולה.

יעקב אשר: הישיבה נעולה.

יעקב אשר: נפגש בנסחות.

טליה אגמון: תודה רבה.